SET พลิกปิดดิ่ง 15 จุด หลัง IMF หั่นคาดการณ์ศก.ไทย-อาเซียน จับตาประชุมเฟดคืนนี้
SET พลิกปิดดิ่ง 15 จุด หลัง IMF หั่นคาดการณ์ศก.ไทย-อาเซียน จับตาประชุมเฟดคืนนี้ โดยดัชนีปิดตลาดวันนี้ ที่ระดับ 1,498.13 จุด ลดลง 14.70 จุด หรือ 0.97% มูลค่าการซื้อขาย 7.88 หมื่นล้านบาท
27 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,498.13 จุด ลดลง 14.70 จุด หรือ 0.97% มูลค่าการซื้อขาย 7.88 หมื่นล้านบาท
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้ปรับฐานในทิศทางเดียวกับตลาดหุ้นในภูมิภาคเอเชีย หลังจากที่กองทุนการเงินระหว่างประเทศ (IMF) ได้ปรับลดคาดการณ์การเติบโตเศรษฐกิจในกลุ่มอาเซียน รวมถึงไทยด้วย ทำให้มีการปรับมุมมองตลาดภูมิภาคกันใหม่ โดยเฉพาะตลาดในกลุ่ม TIP
นอกจากนี้ ตลาดฯต่างรอดูผลการประชุมธนาคารกลางสหรัฐฯ (เฟด) จะมีมุมมองต่อทิศทางอัตราดอกเบี้ยอย่างไรบ้าง ท่ามกลางเงินเฟ้อ และอัตราผลตอบแทนพันธบัตร (Bond Yield) ที่ขยับขึ้นมาบ้าง อีกทั้งให้จับตาทิศทาง Dollar Index ถ้าแข็งก็อาจสะท้อนเงินทุนไหลออก
สำหรับแนวโน้มการลงทุนในวันพรุ่งนี้ (28 ม.ค.) นายกรภัทร กล่าวว่า ตลาดฯคงจะแกว่งไซด์เวย์ พร้อมให้แนวรับ 1,480-1,470 จุด ส่วนแนวต้าน 1,520 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA       มูลค่าการซื้อขาย   4,807.04 ล้านบาท  ปิดที่   68.25 บาท  ลดลง    0.50 บาท
BANPU    มูลค่าการซื้อขาย   2,634.45 ล้านบาท  ปิดที่   11.10 บาท  เพิ่มขึ้น   0.30 บาท
KBANK    มูลค่าการซื้อขาย   2,596.97 ล้านบาท  ปิดที่  125.50 บาท  ลดลง    2.00 บาท
GPSC     มูลค่าการซื้อขาย   2,577.76 ล้านบาท  ปิดที่   81.50 บาท  ลดลง    2.00 บาท
PTT      มูลค่าการซื้อขาย   2,119.77 ล้านบาท  ปิดที่   39.25 บาท  ลดลง    0.50 บาท
 
ตลาดหุ้นเอเชีย
